గాలె: అటు బ్యాటింగ్లోనూ, ఇటు బౌలింగ్లోనూ రాణిస్తున్న టీమిండియా ఆటగాడు హార్ధిక్ పాండ్యాపై కెప్టెన్ కోహ్లీ ప్రశంసల వర్షం కురిపించాడు. విదేశాల్లో ఆడుతున్నప్పుడు పాండ్యా లాంటి ఆటగాడు జట్టులో అవసరమని పేర్కొన్నాడు. ముఖ్యంగా దేశానికి ఆవల ఎక్కువగా క్రికెట్ ఆడుతున్నప్పుడు పాండ్యా లాంటి ఆటగాడు ఉంటే జట్టు సమతూకంతో ఉంటుందన్నాడు. ఏనాటికైనా ఇంగ్లండ్ ఆటగాడు బెన్ స్టోక్స్ అంతటి వాడవుతాడని పాండ్యాను ఆకాశానికెత్తేశాడు. ఆల్ రౌండర్గా జట్టును సమతూకంలో ఉంచుతున్నాడని పేర్కొన్నాడు. పాండ్యా చక్కగా బౌలింగ్ చేస్తాడని, సరైన సమయంలో బౌన్సర్లు సంధిస్తాడని తెలిపాడు. గంటలకు 135 కిలోమీటర్ల వేగంతో బంతులు విసరగలిగే సత్తా ఉందని పేర్కొన్నాడు. తక్కువ సమయంలో ఎక్కువ పరుగులు చేయగలడం వల్ల సమయాన్ని ఆదా చేస్తున్నాడని కోహ్లీ ప్రశంసించాడు.
gaale: atu batinglonu, itu boulingloonuu raanistunna teamindia aatagaadu hardhik pandyapai kepten kohli prasamsala varsham kuripinchaadu. videsaallo aadutunnappudu pandya lanti aatagaadu jattulo avasaramani perkonnadu. mukhyamgaa deshaniki aavala ekkuvagaa cricket aadutunnappudu pandya lanti aatagaadu unte jattu samathookamtho untundannadu. enatikaina ingland aatagaadu ben stokes antati vaadavutaadani paandyaanu aakaasaanikettesaadu. al rounderga jattunu samathookamlo unchutunnaadani perkonnadu. pandya chakkaga bouling chestadani, saraina samayamlo bounserlu sandhistaadani telipaadu. gantalaku 135 kilometerla vegamtho bantulu visaragalige satta undani perkonnadu. takkuva samayamlo ekkuva parugulu cheyagaladam valla samayanni aadaa chestunnadani kohli prasamsinchaadu.